ক্ষমা না চাইলে বিএনপির সংবাদ পরিহারের ডাক ডিইউজের
আগামী ৭২ ঘণ্টার মধ্যে সাংবাদিক নির্যাতনের ঘটনায় বিএনপি ও জামায়াত যদি নিঃশর্ত ক্ষমা না চায় তাহলে দল দুটির সব ধরনের ইতিবাচক সংবাদ সংগ্রহ ও প্রকাশ থেকে বিরত থাকার ডাক দিয়েছেন ঢাকা সাংবাদিক ইউনিয়নের (ডিইউজে) সভাপতি সোহেল হায়দার চৌধুরী৷

রোববার (২৯ অক্টোবর) জাতীয় প্রেস ক্লাবের সামনে আন্দোলনের নামে সাংবাদিকদের ওপর হামলার প্রতিবাদে আয়োজিত সমাবেশে এ ডাক দেন তিনি।

তিনি বলেন, সরকার পতনে বিএনপি-জামায়াতের একদফা কর্মসূচি চলাকালে বেশ কয়েকজন সাংবাদিক আহত হয়েছেন। এ হামলায় জড়িতদের ৪৮ ঘণ্টার মধ্যে গ্রেপ্তার করতে হবে। এছাড়া ৭২ ঘণ্টার মধ্যে এই ঘটনার জন্য বিএনপি-জামায়াতের পক্ষ থেকে ক্ষমা চাওয়া না হলে তাদের খবর বর্জন করা হবে।

ঢাকা সাংবাদিক ইউনিয়ন আয়োজিত এ সমাবেশে বক্তব্য রাখেন জাতীয় প্রেস ক্লাবের সাধারণ সম্পাদক শ্যামল দত্ত, বাংলাদেশ ফেডারেল সাংবাদিক ইউনিয়নের সভাপতি ওমর ফারুক, সাধারণ সম্পাদক দ্বীপ আজাদ, ডিইউজে সভাপতি সোহেল হায়দার চৌধুরী, সাধারণ সম্পাদক আখতার হোসেন প্রমুখ।


আগামী ৭২ ঘণ্টার মধ্যে সাংবাদিক নির্যাতনের ঘটনায় বিএনপি ও জামায়াত যদি নিঃশর্ত ক্ষমা না চায় তাহলে দল দুটির সব ধরনের ইতিবাচক সংবাদ সংগ্রহ ও প্রকাশ থেকে বিরত থাকার ডাক দিয়েছেন ঢাকা সাংবাদিক ইউনিয়নের (ডিইউজে) সভাপতি সোহেল হায়দার চৌধুরী৷